NaiveNeuron/SloPal huggingface dataset:
Kočiš, Eduard, poslanec NR SR (2021-11-23):
Ďakujem pekne za slovo, pán predsedajúci. Pán kolega, začal by som slovami: „Rozhádzal mi to Peter, ja nie, to Dominik. Vy sa len jašiť viete, nerobte taký krik.“ To sú slová z jednej piesne Neberte nám princeznú. A myslím si, že tieto slová hovoria takou peknou a zaujímavou rečou. Stále tu len budete poukazovať jedni na druhých, druhí na tretích, tretí na štvrtých, šiesti na siedmych. Ak sa verejná správa, to znamená obce a mestá, snažia nejakým spôsobom sprofesionalizovať a sfunkčniť svoju samosprávu a urobiť na tých úradoch nejakým spôsobom profesionalizmus, tak aj štát by sa mal snažiť minimálne o to isté, ak nie ešte o niečo lepšie. Ale to, že vy, ako momentálne vládnuca moc alebo vládna moc, budete znižovať kvalifikačné predpoklady nielen na vedúcich predstaviteľov jednotlivých odborov, sekcií, ale už aj na jednotlivých radových zamestnancov, to nie je krok dopredu, to je krok minimálne jeden doprava, druhý doľava a päť naspäť. Štátna a verejná správa by mala byť naozaj profesionálnou inštitúciou, ale tieto kroky, ktoré robí táto vláda, naozaj neprispievajú k tomu, aby občania Slovenskej republiky mali mať dôveru k týmto verejným alebo štátnym inštitúciám. Práve naopak, panuje tam obrovská nedôvera a dokonca až obava nielen od samotných zamestnancov, ktorí na týchto úradoch na jednotlivých sekciách, na jednotlivých odboroch pracujú, čo s nimi bude, ale panuje aj značná obava zo strany obyvateľstva, že ak doteraz nevedeli pri dajme tomu profesionálnych pracovníkoch niečo vybaviť, tak pri týchto neprofesionáloch to bude tri-, päť- až osemkrát horšie.
Hrnčiar, Andrej, podpredseda NR SR (2016-06-07):
Pán poslanec Čaplovič.
Vaľová, Jana, poslankyňa NR SR (2013-11-27):
Ďakujem veľmi pekne. Ďakujem všetkým kolegom za príspevky. Aj za tie urážlivé. Pán poslanec Mihál, vám ďakujem za vysvetlenie. Pán poslanec Novotný, vy ste ma len uistili v tom, že naozaj je potrebné v tejto novele vyčísliť ekonomicky oprávnené náklady, aby sme si rozumeli, čo sú, aby sme tak potom mohli nastaviť to financovanie. Pani poslankyňa Gibalová, ja som si na rozdiel od vás ešte stále nezvykla na vaše urážky, ak nemáte argumenty. A je mi veľmi ľúto, že v roku 2008 ste kriticky vystupovali, ale keď ste boli pri vláde, ste nič nepresadili. To je mi veľmi ľúto. Lebo kriticky vystupovať, keď vládne niekto iný, dokáže každý, ale postaviť sa do vlastných radov a všetky tie pozmeňovacie návrhy, ktoré ste s pani Sabolovou dávali, presadiť, keď vládne vaša strana, to je podľa mňa väčšie umenie a to ste doteraz nedokázali. Takže zbytočne rozprávate, čo ste v 2008. kritizovali a čo ste predkladali. Čo sa týka pána Sulíka, by som odpovedala, že pán Sulík, ja pevne a plne chápem, že vždycky je, má niečo výhodu a nevýhodu, ako ste povedali, ale zastávam si jeden názor, že tak, ako má byť poslanecká snemovňa širokospektrálna, že tu sedia lekári aj technici, tak tu musia sedieť aj ľudia zo samosprávy, aj keď sú volení. Pretože tí rozumejú nastaveniu rozpočtu, tí sú v tej samospráve, rozumejú tomuto fachu. A, pán poslanec Přidal, ja som vás nemenovala, povedala som, že jeden poslanec, lebo ste vykrikovali, stále smejete sa, vykrikujete permanentne. Tak je to, pán poslanec Přidal, ktorý mal, myslím, že 169 hlasov, keď kandidoval do Národnej rady, to mu povedal pán Viskupič. A, pán poslanec Přidal, ak vám, ak vám už odchádzajú argumenty, tak urážate, ale kľudne urážajte, pretože, viete, ja si myslím, že všetko sa to v živote človeku vráti, takže kľudne urážajte ďalej, keby ste si radšej naštudovali sociálne služby, bola by som radšej, bola by som radšej a by ste niečo vedeli o sociálnych službách. Ďakujem.
Brocka, Július, poslanec NR SR (2014-11-10):
Bez akéhokoľvek hnevu, vážení kolegovia, k tomu, čo ste hovorili, pán Lipšic, chýbalo už len jedno, chýbala výzva na predsedu parlamentu, takáto výzva: Pán Paška, odstúpte! Ja si myslím, že vy musíte, pán Paška, odstúpiť, lebo inak zničíte Robertovi Ficovi stranu SMER, skôr či neskôr. A záver: podnikajte si, koľko chcete, aj v zdravotníctve, ale nemáte morálne právo byť zároveň v politike z elementárnej úcty k 17. novembru.
Bugár, Béla, podpredseda NR SR (2010-09-08):
Na faktické poznámky, nech sa páči, pán poslanec Jarjabek, môžete reagovať.
Pčolinský, Peter, poslanec NR SR (2017-10-18):
Ďakujem pekne. Pán minister, tomu ataku na OĽANO ja tiež nerozumiem, načo to bolo dobré. Len to znegovalo to viac-
-menej vecné vystúpenie doteraz. Ale ja mám na vás takú otázku, ktorá ma naozaj zaujíma, že ako ste za tak krátky čas presvedčili Bžána, že má ísť z tých 70, neviem koľko, na tých 17, že čo ste použili, akú zázračnú vetu, aký argument alebo ja neviem čo všetko možné, lebo to mi tak vŕta v hlave, že čo ten Žiga povedal Bžánovi, že Bžán zrazu, že, jasné, jasné, ideme na 17. Toto by ma veľmi zaujímalo, lebo to historicky, ja neviem, možno ste najlepší vyjednávač v regióne strednej Európy, lebo takýmto lusknutím zrazu tá odmena o desiatky miliónov dole? To by ma veľmi zaujímalo. A na záver. Pána ministra Kaliňáka tam veľmi cuká, zrejme chce vystúpiť a zrejme má k tomu niečo, čo povedať. Čiže to som zvedavý.
B. Bugár, podpredseda NR SR: (2002-06-18):
(Hlasovanie.) Prítomných 111 poslancov, za návrh 101, zdržali sa 8, nehlasovali 2. Konštatujem, že tento návrh zo spoločnej správy bol prijatý.
J. Ivančo, poslanec: (2008-05-20):
Napočudovanie, pán minister, vy ste čiastočne po prvom čítaní pripustili na túto tému rozvíjať ďalej myšlienky, ale na výbore po diskusii s predstaviteľmi ministerstva táto myšlienka je zamietnutá. A ďalšie počudovanie je ešte o tom, že chodím za poslancami vládnej koalície, ktorí v podstate tomu bodu 35 zo spoločnej správy aj všetci rozumejú, a mám taký pocit, že aj chcú podporiť, ale v závere všetci povedia, však viete, ministerskí úradníci to teda nechcú pustiť. A pritom som presvedčený o tom, že je to vecne správna pripomienka, dokonca v zákone máte podobnú vetu, ale spájate len materskú školu a základnú. A ja sa odvolávam na platný zákon o štátnej správe v školstve a školskej samospráve, konkrétne § 20, len, žiaľ, nenachádzam na tie moje myšlienky žiadnu odozvu. A chcem vám povedať, v konečnom dôsledku prijímame zákon o výchove a vzdelávaní a každá tá diskusia, ak má byť slušná, tak som presvedčený o tom, že školáci by mali byť vzorom v tejto diskusii a ten, kto vládne, by mal minimálne, minimálne počúvať, aké argumenty predkladá tá druhá strana, aby to bola normálna, slušná a myslím si, že pre obidve strany obohacujúca a prijateľná diskusia. Ďakujem pekne.
Grendel, Gábor, podpredseda NR SR (2020-04-24):
Pán poslanec Nemec.
V. Švidroň, poslanec: (2006-08-03):
A ten inkriminovaný odsek, ktorý mala predrečníčka a pani bývala ministerka sociálnych vecí problém, pritom bola reakcia aj taká, že koalícia nevie reagovať na tie fundované príspevky, tak opak je pravda. Koľko matematikov je v tejto miestnosti, bývalý minister školstva takisto, nezareagovali na to, na čo by bol zareagoval aj priemerný maturant. Totiž ak tam bolo povedané, že tie javy, o ktorých bola reč v tomto odseku, sú gausovsky rozdelené, tak nad tým sa každý matematik pousmeje, pretože jednoducho to rozdelenie je asymetrické. A práve tá asymetria, o ktorej je reč a ktorú treba naprávať tá je predmetom Programového vyhlásenia vlády. To je všetko. Ďakujem. (Potlesk.)
Hlina, Alojz, poslanec NR SR (2013-09-18):
Vážený pán predsedajúci, vážené kolegyne, kolegovia... (Ruch v sále. Zaznievanie gongu.)
Somogyi, Szilárd, poslanec NR SR (2010-10-20):
Ďakujem za slovo, pán predseda. Vážený pán minister, vážené kolegyne, vážení kolegovia, neočakával som, že už v prvom čítaní v návrhu dôjde k detailnému skúmaniu aj samotnej právnej normy, aj politickej situácie, ako aj slovensko-maďarskej histórie. Rečník zo Slovenskej národnej strany využil danú možnosť. A tu z tohto miesta ohlásil začiatok ich predvolebnej kampane, nakoľko až 90 % svojho vystúpenia venoval národno-buditeľskej histórii a krivdám z Rakúsko-Uhorska. Síce nemám žiadnu kompetenciu, aby som hovoril či už za národ maďarský a tobôž za Maďarskú republiku, predsa som navrhol ešte týždne pred dnešným zasadnutím stretnutie aj predsedovi poslaneckého klubu SNS, aj predsedníčke výboru pre ľudské práva. Na týchto stretnutiach som plánoval navrhnúť či iniciovať obojstranné slovensko-maďarské skúmanie neuralgických bodov našej spoločnej histórie. Ak to vedeli urobiť Nemci s Francúzmi či Nemci s Nemcami po spadnutí berlínskeho múru, prečo by sme to nevedeli urobiť aj my? Žiaľ, predseda poslaneckého klubu SNS si nevedel nájsť čas a predsedníčka výboru pre ľudské práva ani nereagovala. To, že udržiavanie napätia na slovensko-maďarskom poli slúži najmä politickým cieľom, som pred svojím zvolením za poslanca čítal len v tlači. Teraz však postupne si uvedomujem, že skutočne je to prvotným zdrojom opodstatnenia niektorých politických strán či už tu v parlamente alebo aj mimo parlamentu. Nepovažujem za najšťastnejšie, že novela zákona o štátnom jazyku sa dostala do pléna mesiac pred komunálnymi voľbami, nakoľko skúsenosť už viackrát potvrdila, že v predvolebnom období sa správame s oveľa menšou sebareflexiou, avšak s oveľa väčšou cenzúrou vlastných myšlienok v domnení, že voliči od nás žiadajú skôr statočné obhájenie tradičných postojov ako reálnu snahu o riešenia problémov. Ja za seba si môžem povedať, že nepociťujem potrebu sebatýrania a pykať si za krivdy z monarchie a takisto neobviňujem tu sediacu väčšinu, že je myšlienkovým nástupcom tých, ktorí môj národ označili biľagom kolektívnej viny po druhej svetovej vojne. Pociťujem však potrebu toho, aby sa o skutočných či zdanlivých problémoch hovorilo, nie však tým spôsobom, ako sa to dialo doteraz, že obidve komunity sa v kruhu svojich už stýkrát premelú, čo im vadí, čo im vadilo a čoho sa obávajú. A následne už len výstupy zo svojich úvah zakričia spoza plota. Čudujem sa, že za 20 rokov sa nenašiel maďarský politik v iných ako v tunajších maďarských stranách, ktorý by sa hlásil k svojej národnosti a nebál sa tejto osvety mimo svojich. A takisto sa čudujem, že za 20 rokov sa nenapísala poriadna učebnica dejepisu či občianskej náuky, ktorá by ozrejmila... (Prerušenie vystúpenia predsedajúcim.)
Pellegrini, Peter, predseda NR SR (2014-11-26):
Prosím. Ďakujem. Uvedieme do záznamu. Poprosím, pani poslankyňa Nicholsonová.
Sulík, Richard, predseda NR SR (2010-11-03):
Ďakujem. S faktickými poznámkami sa neprihlásil nikto. Slovo má pán poslanec Golian.
Laššáková, Jana, podpredsedníčka NR SR (2015-01-27):
Na vystúpenie pani poslankyne s faktickými poznámkami pán poslanec Lipšic, pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec Lipšic.
Hrnko, Anton, poslanec NR SR (2019-02-05):
Ďakujem, pán predsedajúci. Pán poslanec, keď ste sa mi začali trošku miešať do remesla, dovoľte, aby som ja trošku vás skorigoval. Hovorili ste tu o posledných vládach, ktoré údajne sú vinné za to, čo sa stalo. Zabudli ste tam tú jednu, kde bolo OĽANO a bola to veľmi neúspešná vláda, dokonca sa sama pochovala. Takže nechcime, aby sme si tu vyčítali. No ďalej, samozrejme, ste tu veľmi intenzívne hovorili, že poďme sa dohodnúť. A teraz mi povedzte, ruku na srdce, čo ste za tie tri roky urobili, akú ústretovosť voči vláde ste vy osobne, váš poslanecký klub alebo opozícia vyvinuli na to, aby sme sa nejakým spôsobom dohodli smerom na to, alebo smerom k tomu, aby sme vypracovali nejakú koncepciu, čo je pre Slovensko prioritné. Okrem toho, že ste všetko, čo táto vláda pripravila, zrovnali pod zem, resp. zašľapali pod zem, nenašli ste nič pozitívne, čo by táto vláda urobila. Takže sú to také výkriky do tmy, ktoré nemajú reálnu, žiaľ, nemajú reálnu hodnotu, pretože skutočne by sme potrebovali, aby sme sa na niektorých veciach závažných dohodli. No a tá posledná vec, ktorú by som chcel povedať. My už len dnes reparujeme to, čo liberálne myšlienky urobili v našej krajine v rámci transformácie. Keď sme tu mali pomerne fungujúci poľnohospodársko-priemyselný komplex, došlo k tomu, že sa tieto veci oddelili, poľnohospodári sa nechali úplne na seba a priemyselný komplex, ktorý bol na nich naviazaný, z väčšej miery bol zlikvidovaný. Takže my len napravujeme to, čo sa... (Prerušenie vystúpenia časomerom.)
Kaščáková, Renáta, poslankyňa NR SR (2017-05-10):
... pardon, vykryje obciam; už končím, posledná veta.
Grendel, Gábor, podpredseda NR SR (2021-05-27):
Vážené panie poslankyne, vážení páni poslanci, otváram deviaty rokovací deň 28. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Blanár, Lukáč, ktorého tu ale vidím, pán poslanec Valášek, pán poslanec Ferenčák. O ospravedlnenie neúčasti z dôvodu práceneschopnosti požiadal pán poslanec Ján Kerekréti. V mene štyroch poslaneckých klubov – OĽANO, SME RODINA, SaS a ZA ĽUDÍ – podávam návrh na vypustenie bodu 56 z programu 28. schôdze s tým, že prerušené rokovanie pred hlasovaním o tomto návrhu bude zaradené do návrhu programu schôdze Národnej rady so začiatkom od 15. júna 2021. Ide o návrh poslankyne Hajšelovej na vydanie novely Trestného poriadku (tlač 517) v prvom čítaní. Je všeobecný súhlas? (Súhlasná reakcia pléna.) Áno, ďakujem. Teraz vás chcem informovať, že Národnej rade bol doručený návrh skupiny poslancov na prijatie uznesenia Národnej rady k návrhu správy Európskeho parlamentu o situácii v oblasti sexuálneho a reprodukčného zdravia a práv v Európskej únii v rámci zdravia žien (tlač 552). Preto v mene troch poslaneckých klubov za hnutie – OĽANO, SME RODINA a ZA ĽUDÍ – podávam návrh na zaradenie tohto nového bodu do programu 28. schôdze a navrhujem, aby sme ho prerokovali... (Reakcie z pléna.) Podávam návrh na zaradenie tohto nového bodu do programu 28. schôdze a navrhujem, aby sme ho prerokovali po tlači 532 v druhom čítaní. Je všeobecný súhlas? (Nesúhlasná reakcia pléna.) Nie? Takže dávam o tom hlasovať. (Reakcie z pléna.) Tri... Pardon. Kluby OĽANO, SME RODINA a ZA ĽUDÍ. (Reakcie z pléna, ruch v sále.) Tak prosím o vyjadrenie poslaneckého klubu ZA ĽUDÍ, či je, alebo nie je. S procedurálnym, s procedurálnym návrhom pán poslanec Pčolinský.
Osuský, Peter, poslanec NR SR (2012-05-15):
Ďakujem pekne, pani predsedajúca, za slovo. Samozrejme, je ťažké štartovať po prejave kolegu Procházku. Toto vystúpenie však bolo trošku, ako keby som po Pľuščenkovej voľnej jazde nastúpil ja, kto mal s korčuľovaním isté problémy. Samozrejme, prvých osem minút sa upresňovalo, upresňoval sa občas denný vymeriavací zákon, v ďalšom pokuse o pár schodov ďalej denný vymeriavací základ. Potom keď sa doupresňovalo, tak sa urobilo povinné rituálne kameňovanie tentoraz nie satana, ale „obľúbeného” 2. piliera. Musím povedať, že som sa v minulej debate na túto tému dozvedel, ako je to strašné, že po prevzatí prvého dôchodku z 2. piliera potom by po mojej smrti už nikto nič nededil. Ja sa teším, ako keď by som prípadne zomrel po prevzatí prvého dôchodku, moji pozostalí zdedia všetko to, čo som v 1. pilieri doň uložil. A úplne nakoniec by som použil slová predrečníka, aby som to „záverečne zhrnul”, musím povedať, že týmto vystúpením kolega Muňko to programové vyhlásenie vlády pritĺkol stovkami klincov.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 63 proti, 6 sa zdržali. Schválili sme, že prerokujeme tento návrh zákona v treťom čítaní . A otváram rozpravu. Pýtam sa, či sa niekto hlási. Nie, nehlási. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Laššáková, Jana, podpredsedníčka NR SR (2014-01-30):
Ďakujem. Nech sa páči, v rozprave vystúpi pán poslanec Mičovský. Máte slovo.
M. Záhumenský, poslanec: (2010-02-03):
Keďže ani toto znenie zákona sa v praxi neukázalo ako účinné a obchodné reťazce naďalej zneužívajú svoje dominantné postavenie, rozhodli sme sa dať nové znenie zákona, keďže tam došlo k mnohým drobným pozmeneniam, ale hlavne došlo k dvom zásadným zmenám v tomto zákone. Prvá zmena je tá, že  sa zákon zameriava len na potraviny, keďže  nekalé praktiky v obchodných vzťahoch alebo vynucovanie si neprimeraných podmienok sa deje v drvivej väčšine pri predaji  potravín a až 90 % potravín predávaných na území Slovenskej republiky sa realizuje práve v ôsmich alebo deviatich obchodných systémoch na Slovensku. Čiže preto sme to obmedzili len na potraviny a iné komodity, povedzme ako hračky, drogéria alebo priemyselný tovar sa predáva aj v iných systémoch, a nie sú závislí od pár obchodných systémov. Druhá zásadná zmena, ktorá je a prečo aj ten prvý zákon, ktorý dneska je platný, je dosť neúčinný, je otázka kontroly a vykonateľnosti kontroly. Bola tam daná podmienka ekonomickej závislosti, kde túto podmienku v našom návrhu zákona rušíme, keďže aj v zmluvách sa ukazovali neprimerané podmienky alebo vynútené podmienky, v zmluvách ich nebolo možné postihovať, keďže nie je možné preukázať ekonomickú závislosť, ktorá nebola ani presne definovaná, ale ani nie je podstatné, či je, alebo nie je ekonomicky závislý  odberateľ od dodávateľa alebo opačne. Ak má niekto takú silu, že si dokáže do zmluvného vzťahu presadiť neprimeranú podmienku, tak je z toho jasné, že tá sila je veľká a že je nutné tieto vzťahy upraviť zákonom. Toto sú najzákladnejšie zmeny popritom, že tam boli doplnené  ďalšie ustanovenia, ktoré sa po čase ukázali a ktoré sa používajú ako nekalé praktiky. Tento zákon nebude mať dosah na verejné financie, takisto nebude mať negatívny dopad na podnikateľskú sféru ani na fyzické osoby. Preto prosím o jeho podporu. Ďakujem.
M. Číž, podpredseda NR SR: (2007-10-18):
Slovo má s faktickými poznámkami pán poslanec Lipšic, Žitňanská.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 45, proti 32, zdržalo sa 65 poslancov. Ani tento návrh nebol schválený. Nech sa páči.
Glváč, Martin, podpredseda NR SR (2018-05-17):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Mikulášovi Krajkovičovi, nech sa páči.
P. Hrušovský, predseda NR SR: (2005-09-20):
Otváram rozpravu k tomuto bodu programu. Konštatujem, že do rozpravy sa nehlási žiaden z prítomných pánov poslancov, preto ju vyhlasujem za skončenú. A poprosím pána Keszegha, aby sa dostavil do rokovacej sály na zloženie sľubu poslanca Národnej rady. Poprosím pána... Pardon, najskôr prijmeme uznesenie, nech sa páči. Ľ. Lintner, poslanec: Pán predseda, dajte, prosím, hlasovať o uznesení Národnej rady, ktoré som pred chvíľou prečítal, ktoré už nebudem teraz opakovať, ktoré konštatuje, že dňom 21. septembra sa uskutočňujú zmeny v súvislosti so zomrelým pánom poslancom Zsoltom Komlósym.
Ďuriš Nicholsonová, Lucia, podpredsedníčka NR SR (2016-11-24):
Nech sa páči, pán minister.
Zmajkovičová, Renáta, podpredsedníčka NR SR (2013-09-24):
Pán poslanec Kuffa s reakciou.
A. Přidal, poslanec: (2003-05-21):
Z. Martináková, podpredsedníčka NR SR: Do rozpravy sa ďalej prihlásil pán poslanec Zala, po ňom pán poslanec Minárik.
Blanár, Juraj, podpredseda NR SR (2022-09-21):
Ďakujem. Pani poslankyňa bola posledná ústne, písomne prihlásená. Dávam teraz možnosť, vážené panie poslankyne, páni poslanci, prihlásiť sa ústne do rozpravy. Konštatujem, že nikto sa nehlási ústne do rozpravy. Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Pani spravodajkyňa? Rovnako nie. Prerušujem rokovanie o tomto bode programu a vyhlasujem prestávku do 11. hodiny, kedy budeme pokračovať hlasovaním o všetkých prerokovaných návrhoch zákona. Ďakujem. (Prestávka. Po prestávke zaznel gong.)
Jurinová, Erika, podpredsedníčka NR SR (2015-05-20):
Požiadal o slovo pán minister, takže naozaj zodpovie vám hneď po.
M. Gibalová, poslankyňa: (2007-05-17):
Ďakujem pekne.
Jurinová, Erika, podpredsedníčka NR SR (2014-09-17):
Reakcia na faktickú poznámku, pán poslanec Fecko.
Burian, Jozef, poslanec NR SR (2016-09-08):
Ďakujem, pán predseda. Poprosím, dajte hlasovať o návrhu uznesenia tak, ako je priložený v spoločnej správe.
Marcinčin, Anton, poslanec NR SR (2011-07-08):
Ďakujem. Určite tento návrh nie je populárny, ale nie je namierený ani proti dôchodcom a veľká časť dôchodcov si to aj uvedomuje podľa odoziev, ktoré dostávame. Je určite správne a dobré, ak seniori pracujú čím dlhšie. Je to dobré aj pre nich, aj pre hospodárstvo, pre spoločnosť a akokoľvek môžeme, budeme toto podporovať, je to úplne normálny trend v celej Európskej únii a všade na svete. Preto sme neboli za to, keď vláda prišla s návrhom buď dôchodok, alebo práca. To sa nám zdalo príliš tvrdé. Na druhej strane rozväzujeme ruky riaditeľom, manažérom, ale nechávame zodpovednosť za rozhodnutie na nich. Nedávame im žiadne alibi, neprikazujeme im niekoho prepustiť. Naopak, oni sami sa musia rozhodnúť, či potrebujú dôchodcov, alebo ich nepotrebujú, alebo majú mnohých absolventov, ktorí sú na začiatku svojej kariéry, ktorí sú nezamestnaní, ktorí skončia školu a skončia hneď na úrade práce, a je na tých riaditeľoch, je na zriaďovateľoch hlavne základných škôl, lebo podľa všetkého sa to týka hlavne týchto škôl, aby sa rozhodli, kto je pre školu väčším prínosom. Čiže je to pre manažérov, ale nedáva to alibi. Naopak, zvyšuje to zodpovednosť aj manažérov, riaditeľov, aj zriaďovateľov. A je to aj pre absolventov, pre ľudí, ktorí ukončia celú svoju dochádzku, celé svoje vzdelávanie tým, že skončia na úrade práce namiesto toho, aby sa zamestnali a aby prirodzeným spôsobom získavali skúsenosti práve od starších kolegov, od ľudí, ktorí možno už sú aj v dôchodkovom veku, ktorí sú tak dobrí, že tam budú, kým budú vládať, alebo ktorí jednoducho už... (Prerušenie vystúpenia časomerom.)
D. Muňko, poslanec: (2003-02-26):
A dovoľujem si tvrdiť, že hlavne stredné a východné Slovensko prakticky sa dostane do situácie, kde väčšina podnikov pôjde do krachu. A podniky, ktoré chcú pôsobiť a podnikať hlavne zo západného Slovenska, ktoré na to možno budú mať aj finančné zdroje, do týchto regiónov nepôjdu. Tam sa bude ďalej prehlbovať situácia v nezamestnanosti a bude vyššia, ako je dneska. Preto upozorňujem už dnes na tie veci. Ďakujem pekne. (Potlesk.)
Martvoň, Anton, poslanec NR SR (2014-01-31):
Konzultovali sme to s nebankovkami, teda konzultovali sme to s ministerstvami a predstavte si, že už tá pracovná verzia sa objavila na právnych odboroch viacerých bánk a nebankových spoločností. To je nonsens! Preto vieme, že prichádzame s ťažkou témou, a kto má záujem, samozrejme, tento zákon vylepšiť, diskutovať, samozrejme, sme otvorení diskusii a prijímame minimálne z pohľadu poslanca Kadúca podanú ruku a nebránime sa dokonca dať aj nejaké spoločné pozmeňujúce návrhy k tomuto zákonu, keď bude mať záujem. Ďakujem.
Hrnčiar, Andrej, podpredseda NR SR (2019-09-19):
Otázka č. 7, poslanec Martin Klus sa pýta ministra zahraničných vecí a európskych záležitostí Slovenskej republiky Miroslava Lajčáka, ktorého zastupuje podpredseda vlády Richard Raši: „Vážený pán minister, vzhľadom na nedávnu výmenu politických väzňov medzi Ukrajinou a Ruskou federáciou a na to nadväzujúce vyhlásenie prezidenta USA Donalda Trumpa o iniciovaní mierových rokovaní medzi spomenutými krajinami, mi dovoľte opýtať sa, či, a keď, tak v akej podobe, sa plánuje do celého procesu zapojiť aj Slovenská republika ako predsedajúca krajina OBSE, resp. po skončení nášho predsedníctva?“
Osuský, Peter, poslanec NR SR (2015-12-15):
Ďakujem pekne, pán predsedajúci. Ďakujem obidvom kolegom. Áno, ako povedal kolega Novotný, vážený Tibor Bastrnák, je to tak, že keď Ústavný súd má nález o nekrytí, tak ho stačí len „copy paste“ a dať mu nový dátum. A pokiaľ ide o tú výbornú teóriu terapiou uzneseniami, je to veľmi dobrá teória, len bude treba presvedčiť pokladníčku v IKEI, že keď si sestrička pôjde kúpiť vianočný stromček, že by zaplatila uznesením, ale myslím si, že bude s týmto koncernom treba dlhšie rokovať, aby túto alternatívu prijal.
Paška, Pavol, predseda NR SR (2013-09-17):
Pani podpredsedníčka do rozpravy.
M. Číž, podpredseda NR SR: (2009-12-09):
Ale nie je to bezprostredné, pán poslanec. Ďakujem pekne, áno, pre zápis, konštatovanie pána poslanca. Pán spravodajca, máte slovo.
Grendel, Gábor, podpredseda NR SR (2022-11-09):
Dávam ešte slovo spoločnej spravodajkyni z výboru pre pôdohospodárstvo a životné prostredie pani poslankyni Jarmile Halgašovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Bugár, Béla, podpredseda NR SR (2018-03-26):
Pán poslanec Krajčí.
Kleinert, Dana, poslankyňa NR SR (2024-09-13):
Ďakujem pekne. Pán Michelko, my tu preto riešime aj iné zákony, pretože máme s vami reálnu skúsenosť. Tá reálna skúsenosť sa v tomto čase už ukazuje tak, že sa potvrdzuje všetko, čo, voči čomu sme tu teda vystupovali a s čím sme vás varovali. A to sme vás nevarovali preto, že vy ste z koalície a my sme z opozície, ale pretože naozaj tie procesy poznáme, a dokonca som vám tu čítala presne aj počty, počty zmlúv, počty hodín, koľko trvá jedna zmluva, že to sa proste nedá obísť. A do toho ešte keď príde situácia, kedy pani ministerka nie je napríklad pri rade fondu schopná ďalších dvoch ešte vymenovať do tej trinástky a zároveň tí jedenásti nie sú schopní sa už druhýkrát po sebe stretnúť a nie je rada uznášaniaschopná, čiže máme nefunkčný fond, tak toto sú reálne skúsenosti, v ktorých teraz reálne žijeme. A žije s tým vlastne aj tých priemerne 5-tisíc žiadateľov ročne, ktorí teda žiadajú o príspevok alebo teda o dotačnej schéme fondu pre umenie. Čiže to je reálna skúsenosť. A potom, keď hovoríte, že akí sú odborníci v tej rade, však veď fajn, ale tak ja sa spýtam potom, pán Grútka je odborník tým, že je bratranec pána Machalu? Lebo to môže byť teda podľa tejto logiky, napríklad pani ministerke, ktorá hovorí, že je kompetentná jej susedka z Kittsee, lebo teda je susedka a má dve deti, tak áno, v tomto smere to sedí, ale nesedí to z pohľadu možno ľudí, ktorí naozaj by očakávali nejaký typ odbornosti v takýchto inštitúciách. A tiež by ma zaujímalo, keď sa teda bavíme o litere zákona, ešte jedna vec, že z akého titulu sa pani ministerka menovala štatutárkou Národného divadla a celé tri týždne tam vlastne podpisovala si zmluvy len tak, ako jej napadlo, resp. výplaty alebo ja neviem, čo všetko podpisovala. Z akého titulu ona si myslí, že teda môže byť štatutárkou a zároveň ako ministerka kontrolovať samu seba, či to nie je konflikt záujmov? Ďakujem pekne.
Mizík, Stanislav, poslanec NR SR (2019-01-30):
Ďakujem za slovo. Pán Sopko, keď som dobre rozumel, chcete, aby zamestnanci hodnotili vedúceho pracovníka a v konečnom dôsledku by mal silnejšiu pozíciu pred zriaďovateľom. No ja si myslím, že tieto tri subjekty – zriaďovateľ, vedúci pracovníci a zamestnanci – budú ľudsky vždy v opozícii a nikdy pritom sa nebudú všetci cítiť víťazi. Je to utópia, je to virtuálna utópia, zvlášť, keď zriaďovatelia sú často politicky motivovaní. Ďakujem za slovo.
Pčolinský, Peter, podpredseda NR SR (2022-11-15):
Vyhlasujem rozpravu o tomto bode za skončenú. Pán navrhovateľ, v záverečnom slove nech sa páči.
Suchánek, Alan, poslanec NR SR (2016-09-23):
Ja by som reagoval len na pána Podmanického. Absolútne nehovoríte pravdu. Ja som nekandidoval do volieb ako Biela vrana. Ja som kandidoval ako lekár, ktorý odhalil kauzu CT. Ako Biela vrana nie. (Reakcie z pléna.)
Pellegrini, Peter, predseda NR SR (2015-06-30):
Pán poslanec Muňko.
Pellegrini, Peter, podpredseda vlády SR pre investície a informatizáciu (2018-01-30):
Ďakujem pekne. Nechcem, aby to vyznelo alibisticky, ale naozaj som chcel pripomenúť to, čo povedal aj teraz pán poslanec Bagačka, že to sa naozaj tvorilo, tvorilo zdola. Súhlasím s tým, že sa tam na prvom kole objavili rôzne typy projektov, ako ste spomínali vy, pán poslanec Pčolinský, a ja som bol jeden z tých, ktorí na vláde otvorene povedali, že si nemyslím, že vybudovanie cyklotrasy má zásadný vplyv na zlepšenie zamestnanosti v tom danom regióne, ak to nie je súvisiace s nejakým veľkým rozmachom cestovného ruchu a zamestnávaním ľudí v nejakých týchto zariadeniach. Preto som rád, že dochádza k revízii týchto akčných plánov, kedy sa vyhodnocujú, upravujú, kde sa zreálňujú a kde sa z nich vyhadzujú aj takéto veci, ktoré mohli sa tam týmto spôsobom v tom prvom kole v nejakom tom, keď sa tvoril zásobník, vytvoriť. Ale ja určite môžem potvrdiť, že osobne tak isto zdieľam názor, že vybudovať oddychovú zónu pri nejakej špinavej rieke alebo vybudovať cyklotrasu len aby bola, ale chudáci ľudia nemajú prácu a nieto ešte mali čas sa bicyklovať po nej, to nie je to riešenie pre menej rozvinuté regióny. Preto sa prehodnocujú a dávajú sa veci tam, kde sú. A viete, tiež sa mi nepáči, ak zjednodušíte veci a poviete, že svojim dávame, to už naozaj potom neviem, či si fakt myslíte, že by SMER, a to teraz hovorím trošku odľahčene a na srandu, by dával peniaze na projekt človeku zo SME, či čo ste hovorili, pán Mazurek? To už asi nemôžte (povedané s pobavením) ani to tvrdiť, že by sme podporovali nejakého takého človeka. Ale naozaj je to projekt robený zdola, ako povedal pán poslanec, niekde sa môže vyskytnúť chyba, ale naozaj chceme, aby tá realizácia bola na úrovni jednotlivých okresov, pretože tie nemôžu donekonečna len čakať, že niečo v Bratislave sa za nich spraví. Tam musia si povedať, čo chcú a vláda im musí dať pomocnú ruku, ale musia preberať tú zodpovednosť a dnes za realizáciu tých akčných plánov aj svoju zodpovednosť nesú. A tam budeme musieť znášať kritiku v prípade, že sa to nepodarí.
Laššáková, Jana, podpredsedníčka NR SR (2013-02-07):
Na vystúpenie pána poslanca jedna faktická poznámka. Pán poslanec Martvoň. Končím možnosť prihlásiť sa s faktickými poznámkami. Nech sa páči.
Mihalik, Marcel, poslanec NR SR (2023-02-02):
A potom budeme hlasovať o návrhu pána poslanca Fica.
Nicholsonová, Lucia, podpredsedníčka NR SR (2016-05-24):
Ďakujem pekne. Týmto otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa niekto hlási ústne. Registrujem pána navrhovateľa. Nie, nie je tomu tak. Tak dávam slovo pánovi poslancovi Miroslavovi Ivanovi. Nech sa páči.
Laššáková, Jana, poslankyňa NR SR (2016-10-26):
Teraz budeme hlasovať o pozmeňujúcom návrhu predloženom pánom poslancom Bernaťákom. Dajte, prosím, hlasovať.
Lazár, Ladislav, poslanec NR SR (2011-09-14):
Ďakujem pekne, pán predsedajúci. Ja by som chcel uviesť alebo povedať, mne je skutočne ľúto pani premiérku v tento neskorý čas, pretože my stále odbiehame od témy a nevenujeme sa tomu, kvôli čomu sme tu. My sme tu kvôli tomu, že napríklad obviňujeme alebo padá na pani premiérku tieň podozrenia, že podporuje stranícky klientelizmus. Tí gentlemani vaši, ktorí za vás vystupujú, môžem povedať, že rozprávajú úplne o všetkom. Strieľajú po všetkých, ktorí tu sedíme, len vás nechránia. Mne je vás normálne, úprimne ľudsky ľúto. A myslím si, že aj vy ste sama z toho nešťastná, keď vidíte, že akým spôsobom vás obhajujú. Oni nevyvracajú tie naše skutočnosti, oni rozprávajú úplne o všetkom inom možnom, len nie o tom, čo my tvrdíme. My tvrdíme, že ten stranícky klientelizmus je preto, že vyhrala ponuka, ktorá vôbec nemala byť vyhodnotená. Pretože ten daňový úrad sa nenachádza ani v centre, ani v širšom centre, ale na periférii mesta. A to, samozrejme, nebolo predmetom súťaže. Čiže na to by sa mali vaši kolegovia sústrediť, ak vás chcú reálne ochraňovať, resp. vyviniť z tohto nášho obvinenia. A pánovi kolegovi by som chcel ešte uviesť, on má taký bilbord asi 15 kilometrov pred Prešovom „O chvíľu doma“. To má ešte z kampane na primátora, keď kandidoval v Prešove. No taký istý bilbord my dáme asi tiež pred daňový úrad v Košiciach Košičanom, že „O chvíľu doma“, lebo to je tiež asi tak ďaleko (smiech v sále a potlesk), ako tí Prešovčania majú ďaleko do Prešova, keď prichádzajú. (Potlesk.) A nabudúce, aby ste nemuseli robiť dvakrát súťaž, lebo jednu ste zrušili, pretože nevyhral ten, ktorý mal, a potom ste robili ďalšiu. Ja vám dám jednu takú radu, ľudskú. Dajte, že na daňový úrad sa musí ísť cez chodník, ktorý ide cez benzínpumpu. Garantujem vám, že takýto daňový úrad nie je nikde na Slovensku. Jedine v Košiciach sa ide, vážené kolegyne, kolegovia, vážne, to už nie je sranda, to je daňový úrad, kam sa chodí cez benzínpumpu. (Smiech v sále.) Cez benzínpumpu. Tak začnite chrániť premiérku alebo sa venujme tomu, na čo sme sa sem zišli, a nestrieľajme po všetkom možnom. Ďakujem pekne. (Potlesk.)
Jakab, Július, poslanec NR SR (2024-01-09):
Ďakujem za tvoje vystúpenie, bolo naozaj také zasahujúce. Zamýšľam sa nad tým, že aj niektorí moji predrečníci to spomenuli, čo týmto vlastne poslanci vládnej koalície urobia a čo to prinesie tejto krajine a či, či sú si vedomí toho, čo idú spraviť. Nemám o tom nejaké utkvelé predstavy, buď sú rokmi otrlí, veria, že toto k politike patrí, alebo si pred tým zatvárajú oči a radšej tu ani nesedia. A zaujalo ma aj, ako si hovoril o iných veciach, ktoré by sme namiesto toho, čo tu riešime teraz, mohli riešiť v prospech ľudí a to sme sa pritom mohli baviť ešte o rozpočte a o tom, kam minister Kamenický vedie túto krajinu, ale túto rozpravu, bohužiaľ, už nemáme. Namiesto toho vidíme, ako Robert Fico natáča videá s rožkami a inými potravinami na stole, ale v skutočnosti ho to vôbec nezaujíma, je to len zastierací manéver. Jediné, čo ho v skutočnosti zaujíma, je, že kedy už konečne bude spravodlivosť ohnutá podľa jeho predstáv. To je jediné, čo ho momentálne zaujíma a na čo sústredí svoju pozornosť. A tých prípadov, ktoré, ktoré aj spomína a ktoré spomínali aj predrečníci, ktorých sa to týka, je veľa. Napríklad z 19. 12. 2023, čo je pár dní dozadu v starom roku, prokurátor ÚŠP podal obžalobu na dve osoby pre zločin prijímania úplatku, podľa čoho, Trestného zákona, za zločin podplácania, Trestného zákona, v súvislosti s úplatkami poskytnutými a prijatými, v jednom prípade to bol úplatok 120-tisíc eur, v druhom prípade o vyžiadanie a prevzatie úplatku vo výške 50-tisíc eur a nepeňažného úplatku možnosti využívania poľovného revíru, za prednostné a urýchlené schválenie nájomných zmlúv na pozemky v okrese Dunajská Streda. Toto sú tie prípady, ktoré budú... (Prerušenie vystúpenia časomerom. Potlesk.)
Grendel, Gábor, podpredseda NR SR (2021-03-31):
Tri faktické poznámky na vystúpenie pani poslankyne Hatrákovej. Ako prvá pani poslankyňa Bittó Cigániková.
M. Číž, podpredseda NR SR: (2009-06-17):
Otváram rozpravu. Písomnú prihlášku do rozpravy som nedostal. Pýtam sa preto vážených kolegov, či sa do rozpravy hlási niekto ústne. Neregistrujem žiadneho pána poslanca, preto uzatváram možnosť prihlásiť sa do rozpravy ústne. A vyhlasujem všeobecnú rozpravu za skončenú. Ďakujem navrhovateľovi aj spravodajcovi. A prerušujem rokovanie o tomto bode programu. Ďalším bodom programu je prvé čítanie o návrhu poslankýň Národnej rady Slovenskej republiky Jany Laššákovej a Renáty Zmajkovičovej na vydanie zákona, ktorým sa dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov . Tento návrh zákona je uverejnený ako tlač 1113 a návrh na jeho pridelenie výborom je v rozhodnutí predsedu č. 1129. Slovo má pani poslankyňa Jana Laššáková a uvedie tento poslanecký návrh zákona.
Blanár, Juraj, poslanec NR SR (2020-07-24):
Pán podpredseda, vám by malo záležať na tom, aby tu bola procedúra dodržaná, a ja dávam námietku, pretože vy ste uvádzali pána premiéra Matoviča, že prednesie stanovisko vlády. Ja som žiadne stanovisko vlády nepočul počas jeho vystúpenia (potlesk), preto namietam a chcem, aby zaznelo stanovisko vlády, aby to bolo prečítané tak, ako má byť. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2018-06-13):
Ďakujem pekne. A teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Jánovi Senkovi, aby predniesol spravodajskú informáciu. Nech sa páči.
Bagačka, Michal, poslanec NR SR (2012-12-13):
Ďakujem pekne. Ja len spomeniem, ste hovorili: „Tri roky hovorím tieto veci a nikto ma nepočúva.“ To je možno aj na margo pána Martvoňa. Tri roky ste tým pádom toto hovorili a nič ste nedosiahli. No, tak aspoň niečo. Ale keďže ste to, keďže ste to zopakovali, tým pádom pre mňa to evokuje, že vlastne za tie tri roky sa vám toho podarilo veľmi málo a možná sa raz aj ten maličký syn spýta: „Oco, tak čo za tie tri roky si spravil?“ A môžete mu povedať: „Zatiaľ len, zatiaľ veľmi málo, môj.“ (Reakcia v sále.)
Drábiková, Lucia, poslankyňa NR SR (2020-12-17):
Budem, pokúsim sa reagovať. K prvej pripomienke, neviem, myslím, že pán poslanec Kotleba. Ja som sem neprišla ako psychológ, ja som sem prišla robiť politiku. Prišla som pracovať na tom, aby sa na Slovensku dobre žilo. Neprišla som sem robiť psychodiagnostiku ani liečbu. Čo sa týka daňového, bankového odvodu, to bolo rušenie jednej nesystémovej veci. A miešať bankový odvod s obedami, to sú hrušky s jablkami a to je na odbornejšie a na dlhšie diskusie. Ale chápem, že je to dobrý nástroj vo vašich ústach a pre voličov, pretože sú to, sú to veci, ktoré sú ťažko vysvetliteľné a laicky povedané, vyzerajú veľmi, veľmi zle. Situácia v našej krajine je aktuálne taká, že naozaj zdravotníctvo aj sociálna oblasť, aj všetky zložky sú v totálnej pohotovosti a sme vo veľmi vážnej kríze. Ja by som ešte k tomu chcela povedať, že prečo, prečo nechceme teda dať aj daňový bonus, aj obedy zdarma. Filozofiou poskytovania tohto príspevku na obedy zdarma, tá filozofia je, je to kompenzácia, je to, je to istá, istý príspevok, istý sociálny, sociálny príspevok pre ľudí, ktorí sú na to odkázaní. Nie je to, neni, nebolo to myslené, že by to bolo niečo, čo by malo byť automaticky rozdávané. Bolo to myslené ako kompenzácia práve tým ľuďom, ktorí ten daňový bonus nemajú. Pokiaľ by sme prijali zákon s pripomienkami, v nasledujúcom kole by sme to museli prerábať a muselo by sa to upravovať dodatočne. Čiže... (Prerušenie vystúpenia časomerom.)
P. Hrušovský, podpredseda NR SR: (2001-09-20):
Pristúpime k ďalším návrhom.
Jurinová, Erika, podpredsedníčka NR SR (2014-11-09):
S reakciou pán poslanec Osuský.
Laššáková, Jana, podpredsedníčka NR SR (2015-09-23):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre kultúru a médiá poslancovi Petrovi Fitzovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Pellegrini, Peter, predseda NR SR (2023-11-22):
S reakciou na faktické nie je pán poslanec, takže posledný v rozprave vystúpi pán poslanec Krajčí. Potom pripomínam kolegom, že budeme hlasovať o prvom čítaní aj o sociálnom, aj o zdravotníckom zákone naraz, aby cez obednú prestávku mohli, mohli zasadnúť výbory. Takže po skončení rozpravy budeme hlasovať.
Zmajkovičová, Renáta, podpredsedníčka NR SR (2013-06-26):
Pán poslanec, chcete reagovať? Nech sa páči.
Grendel, Gábor, podpredseda NR SR (2023-03-14):
S reakciou na faktické poznámky pán poslanec Šefčík.
Brocka, Július, poslanec NR SR (2011-07-01):
Ďakujem pekne. Chcem oceniť veľmi zodpovedný prístup ministra financií. Dámy a páni, hovorím to napriek tomu, že Kresťanskodemokratické hnutie malo veľmi zdržanlivý postoj k prijatiu eura, k vstupu Slovenska do eurozóny. Určite si to pamätáte, ako naše postoje boli predmetom rôznych úškľabkov aj ekonómov, aj odborníkov, aj prognostikov, a pritom my sme hovorili o tom, že mať spoločnú menu bez rizika je vtedy, keď krajiny majú veľmi podobný alebo rovnaký ekonomický vývoj, ekonomickú úroveň. Ale dnes, si myslím, sa musíme správať ako tí, ktorí sa vezú na jednej lodi. Dnes je jedno, či niekto je na hornej palube s dobrým výhľadom, s lepšou stravou alebo či je niekto v podpalubí. Dámy a páni, dnes strácať čas tým, že kto je na vine, alebo príp. inými riešeniami, že nech len tí, ktorí sú na tej najvyššej palube, platia a iní platiť nebudú, si myslím, je veľmi nezodpovedný prístup. Ja si myslím, že sa musíme správať teraz veľmi ostražito, veľmi zodpovedne. A je mi ľúto, že moji kolegovia z koaličnej strany to nevidia.
B. Bugár, podpredseda NR SR: (2006-02-02):
Vzhľadom na to, že to bola posledná otázka položená ministrom, končím tento bod a zároveň vyhlasujem 5-minútovú prestávku, aby prepli technický systém a potom budeme pokračovať v rokovaní 55. schôdze Národnej rady. Takže 5-minútová prestávka. (Päťminútová technická prestávka.) (Po technickej prestávke.)
Čaučík, Marián, poslanec NR SR (2024-10-23):
No, bolo povedané, že, alebo naznačené, že tu ide o nejakú schválnosť alebo o neférovosť. Tak chcem povedať ešte raz tú faktografiu. Rozhodnutie, že na klube, na našom klube, že pani Holečkovú vymeníme za poslanca Šmilňáka, padlo už na minulej, septembrovej schôdzi, v priebehu ktorej sa pani Holečková rozhodla, že odíde z nášho klubu aj z KDH, takže je to úplne normálne. Dohodli sme sa ale, že ten návrh dáme až na októbrovej schôdzi, že to nebudeme tlačiť na pílu a riešiť vtedy. Takto sme pani Holečkovú informovali, stretli sme sa aj s predsedom poslaneckého klubu s ňou ešte na septembrovej schôdzi. Prijala to, súhlasila, nemala žiaden problém. To dosvedčujem. Bol som pri tom a ja verím, že by to potvrdila, aj keby tu aj dnes ona bola. Toto je fakt. Možno sa odvtedy niečo zmenilo, keď pani Holečková vtedy s tým súhlasila a pani Bajo Holečková má dnes iný názor. Nevieme, lebo sa s nami o tom nerozprávala napriek tomu, že vedela, že takýto návrh dávame. Ale opakujem, že je to za KDH úplne v poriadku. Nemáte nám čo vyčítať, kolegovia zo SaS-ky a z Demokratov. Môže tu byť aj riešenie, ja si myslím, že snemovňa, ak sa tak rozhodne, môže schváliť do sociálneho výboru aj Martina Šmilňáka, ako to navrhujeme, a tiež Martinu Bajo Holečkovú. Pretože, ako bolo povedané, že boli dohodnuté nejaké pomery medzi koalíciou a opozíciou, tie by sa nezmenili, lebo koalícia má v sociálnom výbore osem členov a opozícia šesť. Takže keby jeden pribudol, stále má koalícia väčšinu. Je to možné urobiť, ak sa rozhodne aj opozícia, ale aj koaliční kolegovia, že chcú, aby pani Holečková, Bajo Holečková neostala mimo výboru, ale pokračovala v tej práci tam. Je to možné urobiť, ale urobme to inou procedúrou. Táto naša podľa mňa je úplne v poriadku.
Heger, Eduard, poslanec NR SR (2017-06-21):
Ďakujem veľmi pekne. No, nebudem reagovať na všetko, možno potom teda, ak ešte bude ústna rozprava, tak sa asi prihlásim. Ja by som teda pár vecí len, ktoré sa zmestia asi do tých dvoch minút. Prvé, chcem oceniť teda ten konštruktívny prístup, že ste vystúpili do rozpravy, že môžme na vás reagovať, môžme aj na túto tému diskutovať, že to naozaj neni len také nejaké úvodné a záverečné slovo a vybavené. Spomenuli ste tak pekne rétorické schopnosti moje, teda ďakujem za tento kompliment, ale musím teda vám ho opätovať a povedať, že teda mám sa ešte veľa čo učiť, pretože vy ste podľa mňa lepší rétor. To len tak na doplnenie. Ale teraz poďme trošku k veci. Čo sa týka tej debaty, ja som sa napríklad aj vo svojom vystúpení snažil poukázať na to, že toto neni len nejaký krajný problém samotných úsekov. Že tu naozaj to pramení z oveľa väčších problémov, a preto som poukázal na ministerstvo a nielen ministerstva, ale vôbec spôsobu vládnutia tejto vlády. Čiže to sú veci, o ktorých sa musíme baviť. A ja si neviem predstaviť, že teraz tak dajme všetko toto bokom a poďme sa baviť len o tejto vyseknutej oblasti, že to proste sa podľa mňa nedá. Druhá vec, k tej dlhovej brzde, len to chcem, aby odznelo, tak ako som to aj nazval, že perla. Viete, tam bola ústavná väčšina a bavíme sa teda o naozaj nástroji, kde sa zhodla ústavná väčšina a priniesli to teda ľudia, ktorí sa financiám rozumejú a zaviedli tento odborný nástroj. Dneska prichádza skupina županov, a teda doplnenie ďalších ľudí a ja som nikde v predkladacej správe nevidel, že by teda bolo povedané, že my župani iniciujeme toto, lebo vnímame tieto problémy a podobne. Že skôr to bolo tak akože naozaj odborne naformulované. Ale tým chcem povedať, že teraz ideme tu my rozbehnúť nejakú debatu o finančnom nástroji, ktorý priniesli finančníci, a ideme im ako povedať, viete čo, tak skúste nad tým porozmýšľať. No, oni keby o tom porozmýšľať chceli, tak by s tým niečo robili. Už viac nestíham.
Galko, Ľubomír, poslanec NR SR (2015-04-21):
Ďakujem pekne. Pán kolega Martvoň, to bude aj čiastočne odpoveď pre pána kolegu Šucu, tak ja vám to teda poviem, ako to bolo. Ja už som to tu raz povedal, som to nepovedal celkom presne, ja som tomu Rišovi povedal: „Preboha, ako si sa mohol proste ty zapliesť s takým človekom, ako je Kočner, ako si sa mohol s ním zoznámiť?“ A on mi odpovedal: „Ľuboš, ty mi nebudeš veriť, ale ja keď som bol na ministerstve financií za mnou došiel Počiatek a ten silou-mocou ma prosil, aby som sa s ním zoznámil a stretol.“ A ja som mu povedal, že to nie je možné. A on povedal: „Áno.“ Ja som sa ho opýtal: „Ty si čo urobil?“ On mi odpovedal: „No vyhodil som ho.“ Ja som sa ho opýtal, čo bolo ďalej. On odpovedal: „No Počiatek ti furt chodil za mnou a furt doliezal a furt prosil, že: „Len sa, Rišo, prosím ťa, aspoň na chvíľu s ním stretni.“ A tak som sa s tým človekom zoznámil.“ Takže teraz to už viete a pevne verím, že som vyčerpal odpoveď na vašu otázku. Čo sa týka pána poslanca Šucu, viete, ono je to tak, ja som ušetril 60 mil. za prvých desať mesiacov v roku 2011. A to boli predtým peniaze, ktoré končili v strane SMER, ktoré končili u vašich oligarchov, u Výboha a ja neviem kade-tade. Dokonca to boli peniaze ušetrené aj za to, že som predal tie samopaly drahšie, ako ich predtým predal Baška. On ich predtým predával lacnejšie, napriamo. Ja som ich predal v elektronickej aukcii a drahšie. To je dohľadateľné. To znamená, že ten nejaký hnev smerákov a hnev ľudí, ktorí v pozadí za nimi stoja, je pre mňa úplne pochopiteľný. Jednoducho keď niekomu zoberiete hentaké prachy, však to je 1,8 mld., tak on asi vás nebude zbožňovať, že áno. Čo sa tam pýtal tuším pán poslanec Martvoň na nejaké manželky, ja po manželkách druhých politikov nepozerám. A pani Šedivcovej by som chcel prisľúbiť, že na budúce budem dlhšie hovoriť, aby tie faktické poznámky, ktoré vám pošlú, aby ste to stihli si aspoň dvakrát prečítať a nejakým spôsobom sa to naučiť, aby ste to dokázali súvisle prečítať. Ďakujem pekne.
P. Hrušovský, predseda NR SR: (2004-10-28):
Pristúpime teraz k odpovediam na otázky poslancov, ktoré položili vám. Pani poslankyňa Antošová sa vás pýta: „Dva roky vášho vládnutia malo okrem iného za následok, že z väčšinovej ste menšinová vláda. Strata 9 poslancov je len príslovečný vrchol ľadovca, ktorá odráža fakt, že dôveru občanov strácate tiež! Aké dôsledky z tejto situácie pre seba vyvodíte? Alebo sú pre vás dôležitejšie iné ukazovatele než dôvera občanov vo vás a vašu vládu?“ Nech sa páči, môžete odpovedať.
Bugár, Béla, podpredseda NR SR (2016-09-14):
Nech sa páči, pán poslanec Heger, môžte reagovať na faktickú poznámku.
Blaha, Ľuboš, podpredseda NR SR (2023-12-13):
Pán poslanec Richard Vašečka, nech sa páči.
Jurinová, Erika, podpredsedníčka NR SR (2014-11-09):
Ja len zopakujem, že prosím vás, aby ste, sme boli naozaj slušnejší pri svojich rozpravách a faktických poznámkach. Nech sa páči, pán poslanec Matovič.
Šefčík, Marek, poslanec NR SR (2022-12-07):
Ďakujem pekne za slovo. Tak, pán špeciálny prokurátor, vy ste hovorili v svojej rozprave o účelovo zosnovanom obvinení zo strany Kočnera a Penty voči vašej osobe, kde ste chodili na súdy, respektíve bránili ste sa, bolo to v rokoch 2016 až 2019, bránili ste sa zákonnými spôsobmi, a to v čase, keď tu podľa spolupracujúcich obvinených vládla policajná mafia a systém našich ľudí, kde oponentov prenasledovali a šikanovali. Dovoľte mi, aby som to porovnal s tým, čo a ako to funguje teraz, respektíve ako sa správa Fico a ďalší, vidíme tu obštrukcie, vyhýbanie sa spravodlivosti, útoky na vyšetrovateľov, na prokurátorov, dva a pol roka tu máme zneužitie každej jednej krízy, manipulovanie verejnou mienkou, podsúvanie verejnosti účelovo povytrhávanými časťami nahrávok, účelovo povytrhávané sú z kontextu a snaha o návrat k moci zo strany SMER, ktorá politicky zastrešovala systém našich ľudí. Fico tu blúzni o terorizovaní ľudí Úradom špeciálnej prokuratúry, vie presne, ako to fungovalo v jeho systéme našich ľudí a podľa toho to posudzuje. Pán Lipšic, pán špeciálny prokurátor, prosím, nevzdajte ten boj a nedajte sa zastrašiť. A ešte poznámka. Kolegovia zo SaS, nedovoľme, aby padla vláda a vrátili sa k moci ľudia ako Robert Fico. Ďakujem.
Pellegrini, Peter, predseda NR SR (2015-03-12):
Pán minister, nech sa páči, ak chcete reagovať.